Bankplassen (Oslo)

Bankplassen (1A–3, 2–4) er en plass i kvadraturen i Oslo som avgrenses av Kongens gate, Myntgata og Kirkegata. Før 1953 var også Agnes Thorsens plass del av Bankplassen.

Plassen har sitt navn etter bygningen for Christianiaavdelingen til Norges Bank, Bankplassen 3, oppført 1828 etter tegninger av arkitekt Christian H. Grosch. Den brukes nå av Nasjonalmuseet Arkitektur og fikk i 2008 et tilbygg tegnet av arkitekt Sverre Fehn.

Da Norges Banks hovedsete ble flyttet fra Trondheim til Kristiania, oppførte banken sitt nybygg på Bankplassen 4 etter tegninger av arkitekt Ingvar Hjorth, fullført i 1906. 

Fra 1986 holder Norges Bank til i nybygg på et helt tilstøtende kvartal med adresse Bankplassen 2, tegnet av arkitektene Kjell Lund  og Nils Slaatto. Flere eldre bygårder ble integrert i nybygget. Bankplassen ble i forkant av byggingen av det nye hovedsetet gravd opp for ny trase for biltunnell under byen (Festningstunellen). Da traseen ble lagt om, ble dette avsnittet gjort om til bilparkering. Bankplassen fremstod i 1986 i ny utforming hvor Hindhamar, Sundt Thomassen Landskapsarkiteker stod for utformingen. Dette firmaet har også utformet alle gårdsrom og takterrasser i Norges Banks hovedsete. 

I Norges Banks gamle lokaler holdt Museet for samtidskunst til fram til september 2017. Pr medio 2018 står bygget fortsatt tomt i påvente av nye leietagere. Andre kjente «institusjoner» på Bankplassen er Engebret Café med adresse Bankplassen 1.

Til Norges Banks 200-årsjubileum i 2016 ble plassen renovert (landskapsarkitekter: Dronninga landskap), med nye lysmaster som bruker de historiske armaturene, beskjæring av de 12 sølvlønnene som ble plantet i 1986, seks nye sommersyriner på solsiden av plassen, plassgulvet ble reparert, og bassenget fikk en utforming som tillater bruk som scene om vinteren.Årbok 2016–2017 Norske landskapsarkitekters forening, side 84–85. Også på nett: Bankplassen. landskapsarkitektur.no. Besøkt 23.9.2020. Renoveringen fikk Norsk Lyspris for 2016.Norsk Lyspris til Bankplassen. landskapsarkitektur.no. Besøkt 23.9.2020.

Bankplassen 3Bankplassen 3, Riksantikvaren har vært Riksarkivets lesesal, med følgende beskjed ved inngangen: «Tændte piper og cigarer maa ikke bringes med ind i Riksarkivets bygning.» Arkivverket på Instagram

Bilder

Referanser

Litteratur
 Oslo byleksikon

Eksterne lenker


Kategori:Veier i Kvadraturen (Oslo)
Kategori:Plasser i Oslo
Kategori:Veier i Oslo